Minél előbb. Hogy elkerülhető legyen az építész alaprajz áttervezése, a legjobb, ha a belsőépítészt már az építészeti tervek első fázisában, a koncepcióterv készítésekor bevonják az épület tervezésébe. Belsőépítészként más szemszögből, más megközelítésből látjuk az épületet, mint az építész. Számunkra a legfontosabb a terek tökéletes használhatósága és a belső design összhangja, mely sokszor az alaprajz áttervezésével jár. A belső terek kialakításával az építészek nem foglalkoznak, hiszen nem feladatuk. Továbbá szakági tervezőkkel való együttműködés biztosítja, hogy a kivitelei tervek össze legyenek hangolva, ezzel minimalizálva a kivitelezés során felmerülő meglepetéseket.
Ha tehát jól működő, design szempontból profi otthont szeretne, már az első építészeti koncepciók kialakításakor érdemes belsőépítészt fogadnia.